
โครงการเสริมสร้างสัมพันธภาพที่ดีระหว่างสมาชิกในครอบครัว
องค์การบริหารส่วนตำบลสะนอ  อำเภอยะรัง  จังหวัดปัตตานี


๑.
หลักการและเหตุผล

สถาบันครอบครัวเป็นสถาบันพื้นฐานที่เป็นหลักของสังคม  เป็นรากฐานที่สำคัญของการพัฒนาคนและสังคม โดยทำหน้าที่หล่อหลอมและขัดเกลาความเป็นมนุษย์ให้แก่สมาชิกในครอบครัวด้วยการอบรมเลี้ยงดู พร้อมทั้งปลูกฝังคุณธรรม จริยธรรม ค่านิยม และถ่ายทอดวัฒนธรรมของสังคมให้แก่สมาชิกครอบครัว  เพื่อให้สมาชิกครอบครัวมีพัฒนาการตามวัยและเติบโตเป็นบุคคลที่มีคุณภาพ รู้จักหน้าที่   ความรับผิดชอบ และเป็นกำลังสำคัญในการพัฒนาสังคมและประเทศชาติ
ช่วงโลกาภิวัตน์เริ่มตั้งแต่ พ.ศ. ๒๕๓๓ มาถึงปัจจุบัน สังคมไทยและคนในสังคมมีการเปลี่ยนแปลงในด้านวิถีการดำเนินชีวิตและวิถีวัฒนธรรม คนไทยต้องเผชิญกับวิกฤตเรื่องค่านิยม คุณธรรม จริยธรรม และพฤติกรรมที่มีการเลียนแบบวัฒนธรรมการบริโภคนิยม วัตถุนิยม และการให้ความสำคัญ    กับเงินตราเป็นตัวตั้ง  การเปลี่ยนแปลงดังกล่าวมีผลกระทบโดยตรงต่อสถาบันครอบครัว  ครอบครัวไทย   มีความอ่อนแอลงเรื่อย ๆ  สัมพันธภาพและความเกื้อกูลของคนในครอบครัวลดน้อยลง พ่อแม่ผู้ปกครอง   ไม่สามารถทำหน้าที่อบรมสั่งสอนและขัดเกลาสมาชิกในครอบครัวให้เป็นคนดีมีการเจริญเติบโตตามวัยได้     จึงทำให้เด็กไทยในปัจจุบันตกเป็นเหยื่อของค่านิยมผิด ๆ ในด้านวัตถุนิยม บริโภคนิยม ติดอบายมุข   ติดยาเสพติด ไม่สนใจศึกษาเล่าเรียน มีนิสัยก้าวร้าว ชอบใช้ความรุนแรง ขาดความอดทนอดกลั้น มีเพศสัมพันธ์ก่อนวัยอันควร มีการตั้งครรภ์ก่อนวัยอันควร เป็นต้น 


ดังนั้น จึงมีความจำเป็นเร่งด่วนที่ทุกพื้นที่จะต้องร่วมกันสร้างสถาบันครอบครัวให้มีความอบอุ่นเข้มแข็ง 
๒.
วัตถุประสงค์ของโครงการ 
๒.๑ เพื่อสร้างความรักความเข้าใจและความสัมพันธ์ที่ดีระหว่างสมาชิกในครอบครัว  
๒.๒ เพื่อให้สมาชิกในครอบครัวได้ตระหนักถึงความสำคัญของสถาบันครอบครัว
๒.๓ เพื่อเพิ่มเติมความรู้ความเข้าใจในบทบาทหน้าที่ของสมาชิกครอบครัว (บทบาทของ
สามีภรรยา บทบาทของพ่อแม่ บทบาทของลูก)  และปลูกฝังวิถีการดำเนินชีวิตที่ดี  

๒.๔ เพื่อส่งเสริมการมีส่วนรับผิดชอบต่อสังคม เพื่อจะได้ไม่สร้างปัญหาให้กับตนเอง ครอบครัว สังคม และมีส่วนร่วมในการป้องกันและแก้ไขปัญหา
๓.
เป้าหมายโครงการ 
คณะผู้บริหาร  โรงเรียน ,รพสต.,อสม. สมาชิกครอบครัว ประกอบด้วย พ่อ แม่ ลูก   และประชาชนในพื้นที่ผู้ที่สนใจ  
4.วิธีดำเนินการ

4.1 จัดทำโครงการเพื่อขออนุมัติ


4.2 ดำเนินการตามโครงการ

4.3 สรุปผลการดำเนินโครงการ
๕.
แผนการดำเนินงานตามโครงการ
          กิจกรรมที่ ๑  จัดกิจกรรมสร้างฐานความรู้ให้กับสมาชิกในครอบครัว ประกอบด้วย
                      ฐานที่ ๑ สำหรับพ่อแม่ เนื้อหาประกอบด้วย การสร้างความเสมอภาคระหว่าง   หญิงชายในครอบครัว การสร้างความสัมพันธ์ ความรัก ความเข้าใจและความผูกพันระหว่างสมาชิกครอบครัว สร้างความตระหนักในบทบาทหน้าที่ของพ่อแม่ สร้างการสื่อสารที่ดีระหว่างสมาชิกภายในครอบครัว และ การใช้หลักธรรม(คุณธรรม/จริยธรรม ฯลฯ) ในการดำเนินชีวิตครอบครัว การป้องกันปัญหาที่จะเกิดขึ้นกับครอบครัว เช่น การมีเพศสัมพันธ์และการตั้งครรภ์ก่อนวันอันควรของลูกวัยรุ่น โรคเอดส์และโรคทางเพศสัมพันธ์    ยาเสพติด แก๊งเด็กซิ่ง การยกพวกตีกัน และการติดเกมส์ เป็นต้น                 
                       ฐานที่ ๒  สำหรับลูกวัยรุ่น เนื้อหาประกอบด้วย การสร้างความเสมอภาคระหว่างหญิงชาย การสอนเรื่องคุณค่าและศักดิ์ศรีความเป็นมนุษย์ การสอนให้รู้จักหน้าที่ความรับผิดชอบของลูกต่อพ่อและแม่ ความรับผิดชอบในการศึกษาเล่าเรียน การมีพฤติกรรมที่ดีงามและการมีพัฒนาการตามวัย  อันสมควร การสอนให้เด็กวัยรุ่นผู้หญิงรักนวลสงวนตัว สอนเด็กผู้ชายให้รู้จักความอดทนอดกลั้นและเห็นคุณค่าของผู้หญิง การสอนให้รู้ถึงปัญหา พฤติกรรมเสี่ยง และผลกระทบ  การอบรมหลักคุณธรรมจริยธรรม เป็นต้น
                        ฐานที่ ๓ สำหรับเด็กอายุ  ๙-๑๒ ปี เนื้อหาประกอบด้วย ลักษณะนิสัย      อันพึงประสงค์ของคนดี ความซื่อสัตย์สุจริต การเชื่อฟังพ่อแม่และครูบาอาจารย์ การรู้จักหน้าที่ความรับผิดชอบของลูกต่อพ่อและแม่ ความรับผิดชอบในการศึกษาเล่าเรียน การมีพฤติกรรมที่ดีงามและการมีพัฒนาการตาม วัยอันสมควร การขยันหมั่นเพียร การเป็นคนกตัญญูรู้คุณ การใช้คำพูดที่สุภาพเหมาะสม การสอนเรื่องคุณค่า  และศักดิ์ศรีความเป็นมนุษย์  เป็นต้น 
                
กิจกรรมที่ ๒  การจัดกิจกรรมเสริมสร้างความสัมพันธ์ระหว่างสมาชิกในครอบครัว  เพื่อเสริมสร้างให้สมาชิกในครอบครัวได้ใช้เวลาร่วมกัน สร้างสัมพันธภาพที่ดีระหว่างกัน กิจกรรมประกอบด้วย การจัดเวทีพูดคุยแบบเปิดใจระหว่างสมาชิกในครอบครัว การทำกิจกรรมร่วมกัน เช่น วาดรูป ทำอาหาร ทำความสะอาดชุมชน/วัด และการรับประทานอาหารร่วมกัน เป็นต้น   
6 สถานที่ดำเนินการ
             ณ  บริเวณสนามศูนย์พัฒนาเด็กเล็กตำบลสะนอ

7. ระยะเวลาดำเนินการ

วันที่     24  เดือน  มกราคม  พ.ศ. 2562
8. ผู้รับผิดชอบโครงการ

องค์การบริหารส่วนตำบลสะนอ            
9. 
 
ผลที่คาดว่าจะได้รับ
                
11.๑ สมาชิกครอบครัวตระหนักถึงความสำคัญของสถาบันครอบครัว เข้าใจหลักการดำเนินชีวิตที่เหมาะสม รู้เท่าทันและเฝ้าระวังปัญหาของครอบครัวที่อาจเกิดขึ้น
        
11.๒ สามารถสร้างความสัมพันธ์ที่ดีระหว่างสมาชิกในครอบครัว คือ เกิดความรัก ความเข้าใจและความผูกพันระหว่างพ่อแม่ลูก มีการสื่อสารที่ดีระหว่างสมาชิกในครอบครัว และมีการใช้หลักธรรม (คุณธรรม จริยธรรม) ในการดำเนินชีวิตครอบครัว
                
11.๓ ทุกคนในครอบครัวได้รับการปลูกฝังจิตสำนึกที่ดี ตระหนักและเห็นความสำคัญของบทบาท หน้าที่ของตนเองต่อบุคคลในครอบครัว
                
11.๔ เด็กและเยาวชนมีภูมิคุ้มกันในการป้องกันปัญหาต่าง ๆ เช่น ยาเสพติด โรคเอดส์ พฤติกรรมทางเพศ เป็นต้น สามารถนำความรู้ไปใช้ให้เป็นประโยชน์ต่อตนเอง ครอบครัวและชุมชน
                
11.๕ ครอบครัวที่ผ่านการฝึกอบรมสามารถเป็นต้นแบบทางสังคมและนำไปขยายผลต่อไป
